ইলিয়াসের পাইপঃ দেশ ছাড়বার আগে, আশি'র দশকের শেষ ৫ বছর ঢা, বি-তে আমার ব্যক্তিগত নৈরাজ্যিক এবং বাংলাদেশের গড়পরতা গুমোট অরাজকতার ভেতর আ, ইলিয়াসের সাথে এক মহাশ্চর্য ঘনিষ্ঠতা গড়ে উঠেছিল। আমার আলুথালু অবস্থাতে ঢাকা কলেজে ইলিয়াসের সহকর্মিরা চমকে উঠলেও; ওর লেখক শিবিরিও কমরেডরা এড়িয়ে গেলেও; ওর বাসাতে, কলেজের অফিস ঘরে আমার একটা হুটহাট ঢুকে যাবার অধিকার তৈরি হয়ে গিয়েছিল। বড় ভাই'র এই অনানুষ্ঠানিকতা ছোট ভাই খালিকুজ্জামানের ভেতর একেবারেই অনুপস্থিতঃ মনে পড়ছে আমার অনুবাদ করা ওলে সোয়িঙ্কার বইটার যখন কেন্দ্রিয় [..]